CELEX: 62022TN0182
Language: lt
Date: 2022-04-11 00:00:00
Title: Byla T-182/22: 2022 m. balandžio 11 d. pareikštas ieškinys byloje Deutsche Bank ir kt. / ECB

2022 6 27   
            
            
               LT
            
            
               Europos Sąjungos oficialusis leidinys
            
            
               C 244/38
            
         
      2022 m. balandžio 11 d. pareikštas ieškinys byloje Deutsche Bank ir kt. / ECB
      
      (Byla T-182/22)
      (2022/C 244/51)
      Proceso kalba: anglų
      
         Šalys
      
      
         Ieškovai: Deutsche Bank AG (Frankfurtas prie Maino, Vokietija), BHW Bausparkasse AG (Hamelnas, Vokietija), norisbank GmbH (Bona, Vokietija), atstovaujami advokatų H. Berger ir M. Weber
      
         Atsakovas: Europos Centrinis Bankas
      
         Reikalavimai
      
      Ieškovai Bendrojo Teismo prašo:
      
                  —
               
               
                  iš dalies panaikinti 2022 m. vasario 2 d. ECB sprendimą, įskaitant jo I bei II priedus, kiek jis susijęs su ieškovams pagal šio sprendimo 1.3 dalį taikomais reikalavimais ir
               
            
                  —
               
               
                  priteisti iš ECB bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi trimis pagrindais.
      
                  1.
               
               
                  Ieškinio pirmasis pagrindas grindžiamas tuo, kad atsakovas pažeidė Sąjungos teisę, viršydamas savo įgaliojimus, kurie jam suteikti Tarybos reglamento (ES) Nr. 1024/2013 (1) 4 ir 16 straipsniais, taip pat pagrindinius Sąjungos teisės principus, nes nėra Sąjungos teisės nuostatos, pagal kurią būtų leidžiama ginčijamo sprendimo 1.3 dalis, kiek ji susijusi rizikos ribojimu grindžiamu neatšaukiamų mokėjimo įsipareigojimų (toliau – NMĮ reikalavimas) vertinimu, ECB neatliko individualaus ir metodologiškai tinkamo ieškovų padėties išnagrinėjimo, o NMĮ reikalavimas grindžiamas netiksliais faktais ir keliomis akivaizdžiomis vertinimo klaidomis.
               
            
                  2.
               
               
                  Ieškinio antrasis pagrindas grindžiamas tuo, kad atsakovas pažeidė proporcingumo principą, reikalaudamas atskaityti visą bendro 1 lygio nuosavo kapitalo sumą (CET 1) konsoliduotu ir (arba) individualiu lygmeniu ir neatsižvelgė į ieškovų individualią padėtį bei nustatydamas atskaitymą, atitinkantį ieškovų individualų rizikos profilį ir likvidumo lygį, bei tinkamai neįvertino lengvinančių aplinkybių.
               
            
                  3.
               
               
                  Ieškinio trečiasis pagrindas grindžiamas tuo, kad atsakovas pažeidė gero administravimo ir teisinio tikrumo principus bei klaidingai taikė Tarybos reglamento (ES) Nr. 1024/2013 4 straipsnio 1 dalies f punktą ir 16 straipsnio 1 dalies c punktą bei 2 dalies d punktą, kai NMĮ reikalavimą taikė pirmam ir trečiam ieškovui atsižvelgiant į jų individualią padėtį. Pirmajam ir trečiajam ieškovams buvo taikytos nukrypti leidžiančios nuostatos remiantis Reglamento (ES) Nr. 575/2013 (2) 7 straipsnio 1 dalimi ir todėl jiems netaikomas rizikos ribojimu pagrįsto kapitalo reikalavimas individualiu lygmeniu.
               
            
         (1)  2013 m. spalio 15 d. Tarybos reglamentas (ES) Nr. 1024/2013, kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika (OL L 287, 2013, p. 63).
      
         (2)  2013 m. birželio 26 d. Europos Parlamento ir Tarybos reglamentas (ES) Nr. 575/2013 dėl prudencinių reikalavimų kredito įstaigoms ir investicinėms įmonėms ir kuriuo iš dalies keičiamas Reglamentas (ES) Nr. 648/2012 (OL L 176, 2013, p. 1).